smcproject/ml-wiki-sentences huggingface dataset:
വളർത്തു പക്ഷിയിനത്തിൽപ്പെടുന്ന ഗിനിക്കോഴി തുറസായ സ്ഥലങ്ങളിലും കുറ്റിക്കാട്ടിലുമൊക്കെ സ്വതന്ത്രമായും കൂട്ടത്തോടെയും വിഹരിക്കുന്നവയാണ്.
കാണാൻ ആകർഷകത്വം ഉള്ള ഇവയെ മുട്ടയ്ക്കും മാംസത്തിനും അലങ്കാരത്തിനായും ചിലപ്പോൾ പാമ്പ്‌ പോലെയുള്ള ഇഴജന്തുക്കളുടെ ശല്യം കുറയ്ക്കാനും വളർത്താറുണ്ട്.
വളർച്ചയെത്തിയ ഗിനി കോഴി ഇണങ്ങുവാൻ അല്പം ബുദ്ധിമുട്ടുള്ള പ്രകൃതമാണ്.
എന്നാൽ ഗിനി കുഞ്ഞുങ്ങളെ ചെറുപ്പത്തിലേ വളർത്തിയാൽ മനുഷ്യരുമായി കൂടുതലായി ഇണങ്ങാൻ സാധ്യതയുണ്ട്.
സാധാരണ കോഴികളുടേതുപോലെ ഭക്ഷണം കൊത്തിതിന്നുന്ന ഗിനിക്കോഴികൾക്ക് കോഴികളേക്കാൾ ഉയർന്ന രോഗപ്രതിരോധ ശേഷിയും പറക്കാൻ കഴിവുമുണ്ട്.
പറമ്പിലും വയലിലും കുട്ടിക്കാട്ടിലുമൊക്കെ കാണപ്പെടുന്ന കീടങ്ങൾ, പ്രാണികൾ, സസ്യങ്ങൾ, പുല്ല് എന്നിവയൊക്കെ ഭക്ഷണമാക്കുന്ന ഇവ ചെറു ജീവികളെ ആഹാരമാക്കാനും മടിക്കാറില്ല.
മുട്ടയിടാൻ ഇവയ്ക്ക് പ്രത്യേക സ്ഥലവും സ്വകാര്യതയും ആവശ്യമാണ്.
വർഷത്തിൽ 100-120 മുട്ടകൾ ഒരു ഗിനി കോഴി ഇടാറുണ്ട്.
പോഷക സമൃദ്ധവും ഔഷധ ഗുണമുള്ളതുമായ ഇവയുടെ മുട്ടകൾക്ക് കട്ടിയുള്ള പുറന്തോടുള്ളതിനാൽ മുട്ട പൊട്ടിപോകാതെയും അധികനാൾ ഇരിക്കുന്നതിനും പ്രയോജനപ്പെടും.
മാംസം പ്രോട്ടീൻ, വിറ്റാമിനുകൾ എന്നിവ നിറഞ്ഞതും, കൊഴുപ്പ് കുറഞ്ഞതും സ്വദിഷ്ഠവുമാണ്.
വളരെ വലിപ്പമുള്ളതും വിലയേറിയതുമായ കൂടുകളോ വലിയ പരിചരണമോ ആവശ്യമില്ലാത്തതിനാൽ ചെറുകിട കർഷകർക്ക് വീടുകളിൽ ഗിനിക്കോഴികളെ വളർത്താം.
രാത്രിയിൽ മരങ്ങളിലൊ മറ്റു ഉയരമുള്ള സ്ഥലങ്ങളിലൊ ചേക്കേറാൻ ഇഷ്ടപ്പെടുന്ന ഇവയ്ക്ക് അല്പം ഉയരമുള്ള കൂടുകൾ ആവും അനുയോജ്യം.
പാമ്പുകളെയോ മറ്റു അപകടകരമായ എന്തിനെയെങ്കിലുമൊ കണ്ടാൽ ഗിനി കോഴികൾ വളരെ ഉച്ചത്തിൽ ശബ്ദം ഉണ്ടാക്കി മുന്നറിയിപ്പ് നൽകുന്നു.
പാമ്പ്‌ , മറ്റു ഇഴജന്തുക്കൾ എന്നിവ ഇവയുടെ ശത്രു വർഗം ആയതിനാൽ അവയെ കാണുമ്പോൾ ഇവ കൂട്ടത്തോടെ ആക്രമണ സ്വഭാവം കാണിക്കാറുണ്ട്.
അതിനാൽ ഗിനി വളരുന്ന പറമ്പുകളിൽ പാമ്പ്‌ ശല്യം കുറവാണെന്ന് പറയാം.
ഇക്കാരണത്താൽ പാമ്പ്‌ പോലെയുള്ള ജന്തുക്കളുടെ ശല്യം ഒഴിവാക്കാൻ ഗിനി കോഴിയെ വീടുകളിൽ വളർത്താറുണ്ട്.
വിവിധയിനങ്ങൾ കാദംബരി ചിദാംബരി ശേതാംബരി.
വളർച്ച ഘട്ടം 8 ആഴ്ചയിൽ ഭാരം - 500-550 ഗ്രാം 12 ആഴ്ചയിൽ ഭാരം - 900-1000 ഗ്രാം മുട്ടയിടുന്ന പ്രായം - 230-250 ദിവസം മുട്ട ഉത്പാദനസമയം - മാർച്ച് മുതൽ സെപ്തംബർ വരെ - ഒറ്റത്തവണ മുട്ടയുടെ എണ്ണം  - 100-120 മുട്ടകൾ - വർഷത്തിൽ മുട്ടകളുടെ പൊരുന്ന ശേഷി - 70 മുതൽ 80 ശതമാനം വരെ അവലംബം
ഷിക്കാഗോ ഇംഗ്ലീഷ് വിലാസം https://ml.wikipedia.org/wiki/Chicago
അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ ഏറ്റവും വലിയ നഗരവും അമേരിക്കൻ ഐക്യനാടുകളിലെ മൂന്നാമത്തെ ഏറ്റവും ജനവാസമേറിയ നഗരവും അമേരിക്കൻ മദ്ധ്യപടിഞ്ഞാറൻ പ്രദേശത്തെ ഏറ്റവും ജനവാസമേറിയ നഗരവുമാണ് ഷിക്കാഗൊ ( / ʃ ɪ ˈ k ɑː ɡ oʊ / ⓘ or / ʃ ɪ ˈ k ɔː ɡ oʊ / ).
2010ലെ സെൻസസ് പ്രകാരം ഇവിടെ 27 ലക്ഷം പേർ വസിക്കുന്നു.
" ഷിക്കാഗോലാൻഡ് " എന്നും അറിയപ്പെടുന്ന ഷിക്കാഗോയുടെ മെട്രൊപ്പൊളിറ്റൻ പ്രദേശം സമീപത്തുള്ള ഇന്ത്യാന , വിസ്കോൺസിൻ എന്നീ സംസ്ഥാനങ്ങളിലും വ്യാപിച്ചുകിടക്കുന്നു.
അമേരിക്കൻ ഐക്യനാടുകളിൽ ജനസംഖ്യയുടെ അടിസ്ഥാനത്തിൽ നോക്കിയാൽ 98 ലക്ഷം പേർ അധിവസിക്കുന്ന ഈ പ്രദേശം ന്യൂയോർക്ക് സിറ്റിയുടെയും , ലോസ് ആഞ്ചലസിന്റെയും മെട്രോപ്പൊളിറ്റൻ പ്രദേശങ്ങൾ കഴിഞ്ഞാൽ മൂന്നാമതാണ്.
കുക്ക് കൗണ്ടിയുടെ ആസ്ഥാനമായ ഷിക്കാഗോ നഗരത്തിന്റെ കുറച്ചുഭാഗം ഡ്യൂപേജ് കൗണ്ടിയിലുമുണ്ട് .
മിഷിഗൺ തടാകത്തിന്റെ തെക്കുപടിഞ്ഞാറെ കരയിൽ 1833 ൽ ഒരു തുറമുഖ നഗരമായാണു ഷിക്കാഗൊ സ്ഥാപിക്കപ്പെട്ടത്.
"കാട്ടുള്ളി" അഥവാ "കാട്ടുവെളുത്തുള്ളി" എന്നൊക്കെ അർത്ഥമുള്ള "ഷിക്കാവ"( shikaakwa ) എന്ന റെഡ് ഇന്ത്യൻ പദത്തിന്റെ ഫ്രഞ്ച് തരം ഉച്ചാരണത്തിൽനിന്നാണ് "ഷിക്കാഗോ" എന്ന പേര് ഉദ്ഭവിച്ചത് .
ഷിക്കാഗോ എന്ന പേര് സൂചിപ്പിക്കുന്ന അറിയപ്പെടുന്ന ആദ്യ കൈയെഴുത്തുപ്രതി നഗരത്തെ "Checagou" എന്നു സൂചിപ്പിച്ച് 1679ൽ റൊബർട്ട് ദെ ലസൽ രചിച്ച ഓർമ്മക്കുറിപ്പുകളാണ്.
പിന്നീട് 1688ൽ ഹെൻറി ഷൗടെൽ തന്റെ കുറിപ്പുകളിൽ ഈ പ്രദേശത്ത് ഷിക്കാഗ്വൊവ ("chicagoua") എന്ന പേരിലുള്ള കാട്ടുള്ളി ധാരാളമുണ്ട് എന്ന് സൂചിപ്പിച്ചിരുന്നു.
പതിനെട്ടാം നൂറ്റാണ്ടിന്റെ മധ്യത്തിൽ, ഈ പ്രദേശത്ത് മയാമി , സൌക്ക് , ഫോക്സ് ജനതയ്ക്ക് ശേഷം വന്ന ഒരു അമേരിക്കൻ ഇന്ത്യൻ ഗോത്രക്കാരനായ പൊട്ടവട്ടോമികൾ താമസിച്ചിരുന്നു.
പര്യവേക്ഷകൻ ജീൻ ബാപ്റ്റിസ്റ്റ് പോയിന്റ് ഡു സെബിൾ ആയിരുന്നു ചിക്കാഗോയിലെ ആദ്യത്തെ തദ്ദേശീയനല്ലാത്ത സ്ഥിരതാമസക്കാരൻ.
ആഫ്രിക്കൻ, ഫ്രഞ്ച് വംശജനായി ഡു സാബിൾ 1780 കളിലാണ് ഇവിടെ എത്തിച്ചർന്നത്.
"ഷിക്കാഗോയുടെ സ്ഥാപകൻ" എന്നാണ് അദ്ദേഹം പൊതുവെ അറിയപ്പെടുന്നത്.
സിറ്റിസ്കേപ്പ് ഷിക്കാഗോ സ്കൈലൈൻ നോർത്തേർലി ദ്വീപിൽനിന്ന് പടിഞ്ഞാറോട്ട് നോക്കുമ്പോൾ (ഏപ്രിൽ 18, 2009) ഷിക്കാഗോ ജോൺ ഹാൻകോക്ക് സെന്ററിൽനിന്ന് തെക്കോട്ട് നോക്കുമ്പോൽ (ഓഗസ്റ്റ് 9, 2010) സാമ്പത്തികം
ബോയിങ്‌ കമ്പനിയുടെ ആസ്ഥാനം 2001 മുതൽ ഷിക്കാഗൊയിലാണു.
ഈ നഗരത്തിലും പരിസരത്തിലുമായി ആസ്ഥാനമുള്ള മറ്റു പ്രധാന കമ്പനികളിൽ മക്‌-ഡൊനാൽഡ്സ്‌ , മോട്ടറൊള എന്നിവയും ഉൾപ്പെടുന്നു.
അമേരിക്കൻ ഐക്യനാടുകളിൽ ഭാരതീയവശജരുടെ എണ്ണത്തിൽ ന്യൂ യോർക്ക്‌ , സാൻ ഫ്രാൻസിസ്ക്കൊ എന്നിവക്കു പുറകിലായി മൂന്നാം സ്ഥാനത്തു നിൽക്കുന്ന നഗരമാണു ഷിക്കാഗൊ.
മേയർ റിച്ചാർഡ്‌ എം. ഡാലി ഡെമോക്രാറ്റിക് പാർട്ടി അംഗമാണ്.
ഡെമോക്രാറ്റിക്‌ പാർട്ടിക്കു ഭൂരിപക്ഷമുള്ള ഇവിടെ 1927നു ശേഷം റിപ്പബ്ലിക്കൻ പാർട്ടിയിൽപ്പെട്ട ആരും മേയർ ആയി തെരഞ്ഞെടുക്കപ്പെട്ടിട്ടില്ല.
ഷിക്കാഗൊ തുറമുഖം ലോകത്തിലെ പ്രധാന തുറമുഖങ്ങളിൽ ഒന്നാണു.
ആംട്രാക്‌ ഷിക്കാഗൊ യൂണിയൻ സ്റ്റേഷനിൽ നിന്നും ന്യൂ യോർക്ക്‌ , ന്യൂ ഓർലിയൻസ്‌ , സാൻ ഫ്രാൻസിസ്ക്കൊ തുടങ്ങിയ പ്രമുഖ നഗരങ്ങളിലേക്കു റയിൽ സർവീസ്‌ നടത്തുന്നു.
-
സിറ്റിയിലും പരിസരപ്രദേശങ്ങളെയും ബന്ധിപ്പിക്കുന്ന മെട്രോ റയിൽ (എൽ ) ഗതാതം നടത്തുന്നതു ഷിക്കാഗൊ ട്രാൻസിറ്റ്‌ അതോറിറ്റി ആണു.
ഐ 90, ഐ 94, ഐ 57, ഐ 55, ഐ 80, ഐ 88 എന്നീ അന്തർസംസ്ഥാനപാതകൾ ഈ നഗരത്തിലും പരിസരങ്ങളിലുമായി കടന്നുപോകുന്നു.
ലോകത്തിലെ ഏറ്റവും തിരക്കുള്ള വിമാനത്താവളങ്ങളിൽ ഒന്നായ ഒ'ഹെയർ വിമാനത്താവളം നഗരത്തിന്റെ വടക്കു പടിഞ്ഞാറയും മിഡ് വേ വിമാനത്താവളം തെക്കു ഭാഗത്തായും സ്ഥിതി ചെയ്യുന്നു.
എയർ ഇന്ത്യയുടെ മുംബൈ, ദില്ലി സർവീസുകൾ ഒ'ഹെയറിൽ നിന്നുമാണു പുറപ്പെടുന്നതു.
കേരള വെജിറ്റബിൾ മെർച്ചന്റ്സ് അസോസിയേഷൻ ഈ ലേഖനത്തിന്‌ അവലംബങ്ങളോ പുറംകണ്ണികളോ നൽകിയിട്ടുണ്ട്, പക്ഷെ വരികൾക്കിടയിൽ ആവശ്യമുള്ളത്ര അവലംബങ്ങൾ ചേർത്തിട്ടില്ലാത്തതിനാൽ വസ്തുതകളുടെ ഉറവിടം വ്യക്തമാകുന്നില്ല .
(സെപ്റ്റംബർ 2018)
കേരളത്തിലെ പച്ചക്കറിവ്യാപാരികളുടെ കൂട്ടായ്മയായി രജിസ്റ്റർ ചെയ്ത്‌ പ്രവർത്തനമാരംഭിച്ച വ്യാപാരി സംഘടനയാണ് കേരള വെജിറ്റബിൾ മർച്ചന്റ്സ് അസോസിയേഷൻ .
2018 ഓഗസ്റ്റ് മാസമാണ് ഈ കൂട്ടായ്മ രജിസ്റ്റർചെയ്ത്‌ പ്രവർത്തനമാരംഭിച്ചത്.
കൊല്ലം ജില്ല യിലെ കിഴക്കൻ മേഖലയായ ആയുർ , അഞ്ചൽ , കുളത്തുപ്പുഴ തുടങ്ങിയ പ്രദേശങ്ങളിലെ പച്ചക്കറി കച്ചവടക്കാരുടെ വിഷമങ്ങളും മറ്റും കേട്ട് ഒരു സംഘടനാ ശക്തിയുടെ ആവശ്യകത ബോധ്യപ്പെട്ടവർ ജൂൺ 19 ന് കൊട്ടാരക്കരയിൽ ഒത്തുകൂടി.
ഏകദേശം നൂറോളം പേർ പങ്കെടുത്ത ആ യോഗത്തിൽ, പ്രധാന വിഷയം, കേരളത്തിൽ ചില്ലറ വ്യാപാരമേഖലയിൽ തമിഴ് നാട്ടിൽ നിന്നും ചിലർ കടന്നു കയറി തദ്ദേശീയരായ വ്യാപാരികളെ ഇല്ലായ്മ ചെയ്യുന്ന വിധം വേദനാ ജനകമായ സാഹചര്യം സൃഷ്ടിയ്ക്കപെട്ടിരിക്കുന്നു എന്ന് എല്ലാവരും ഒറ്റസ്വരത്തിൽ അഭിപ്രായപ്പെട്ടു.
2018 സെപ്റ്റംബർ മാസമാണ് വെജിറ്റബിൾ മർച്ചന്റ്സ് അസോസിയേഷൻ അഞ്ചൽ മേഖലാ ഓഫീസ് ഉദ്ഘാടനം മന്ത്രി കെ. രാജു നിർവഹിച്ചു.
ആണ് മുഖ്യമന്ത്രിയുടെ ദുരിതാശ്വാസനിധിയിലേക്ക് ധനസഹായമായി അമ്പതിനായിരം രൂപയുടെ ചെക്ക് മന്ത്രിക്ക് കൈമാറി.
കൊല്ലം റെജിസ്ട്രർ മുൻപാകെ സമർപ്പിയ്ക്കപ്പെട്ട ബൈല പ്രകാരം വെജിറ്റബിൾ മെർച്ചന്റ്സ് അസോസിയേഷൻ രജിസ്റ്റർ ചെയ്യപ്പെട്ടു.
റെജിട്രേഷൻ നമ്പർ 344/2018,.
രജിസ്‌ട്രേഡ് ഓഫീസ് :I A.Sബിൽഡിംഗ്‌.
കൊട്ടിയം ജംഗ്ഷൻ.
കൊല്ലം.
കേരളം.
രണ്ടായിരത്തി ഇരുപതിൽ പുതിയ ഭരണസമിതി നിലവിൽ വന്നു apk നവാസ് പ്രസിഡന്റും
എംജെ അൻവർ ജനറൽ സെക്രട്ടറിയും മാഹീൻ Y.A.K ട്രഷററുമായി.
ഇന്ദിര ഗാന്ധി അരീന ഇംഗ്ലീഷ് വിലാസം https://ml.wikipedia.org/wiki/Indira_Gandhi_Arena
ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന ഇൻഡോർ സ്റ്റേഡിയമാണ് ഇന്ദിരാഗാന്ധി അരീന അഥവ ഇന്ദിരാ‍ഗാന്ധി ഇൻഡോർ സ്റ്റേഡിയം .
ഇത് ഇന്ത്യയിലെ ഏറ്റവും വലുതും, ഏഷ്യയിലെ രണ്ടാമത്തെ വലിയതുമായ  ഇൻഡോർ സ്റ്റേഡിയമാണ്.
1982 ഇന്ത്യ സർകാർ പണി തീർത്ത ഈ സ്റ്റേഡിയം അന്ന് ഡെൽഹിയിൽ  നടന്ന ഏഷ്യൻ ഗെയിംസിന്റെ ഇൻഡോർ മത്സരങ്ങൾ നടത്തുന്നതിനായിട്ടാണ് പ്രധാനമായും നിർമ്മിച്ചത്.
ഈ സ്റ്റേഡിയം ഏകദേശം 102 ഏക്കറോളം വരുന്ന സ്ഥലത്ത് സ്ഥിതി ചെയ്യുന്നു.
ഇതിന്റ് പണി തീർന്നതിനു ശേഷം ഇത് ഒരു പാട് മത്സരങ്ങൾക്ക് വേദിയായിട്ടുണ്ട്.
25,000 ആളുകൾക്ക് ഒരേസമയം ഇരുന്ന് കാണാൻ സൗകര്യമുള്ള ഈ സ്റ്റേഡിയം മുൻ ഇന്ത്യൻ പ്രധാനമന്ത്രിയായിരുന്ന ഇന്ദിരാഗാന്ധിയുടെ പേരിൽ അറിയപ്പെടുന്നു.
ഈ സ്റ്റേഡിയത്തിൽ അത്യാധുനിക സൗകര്യങ്ങൾ ഉണ്ട്.
ശബ്ദരഹിതമായ ചുമരുകളും, വെളിച്ച സംവിധാനങ്ങളും, ശബ്ദ സംവിധാനങ്ങളും ഇതിന്റെ പ്രത്യേകതകളാണ്.
ഇപ്പോൾ ഈ സ്റ്റേഡിയം 2010 ലെ കോമൺ‌വെൽത്ത് ഗെയിംസിനു വേണ്ടി സജ്ജീകരണങ്ങൾ നടക്കുകയാണ്.
Renovation is scheduled to be completed December 31, 2009.
അവലംബം പുറത്തേക്കുള്ള കണ്ണികൾ Facility information Archived 2009-01-14 at the Wayback Machine
28°37′52.57″N 77°14′58.35″E ﻿ / ﻿ 28.6312694°N 77.2495417°E ﻿ / 28.6312694; 77.2495417
കൽക്കം ഇംഗ്ലീഷ് വിലാസം https://ml.wikipedia.org/wiki/Turkey_(bird)
മെലീഗ്രസ് ( Meleagris ) എന്ന വർഗ്ഗത്തിൽ പെട്ട ജീവിച്ചിരിക്കുന്ന വലിയ വർഗ്ഗങ്ങളിൽപ്പെട്ട പക്ഷികളാണ്‌ കൽക്കം അഥവാ ടർക്കി പക്ഷി .
കൽക്ക്, കളക്കം, വാങ്കോഴി എന്നിങ്ങനെ പേരുകളിലും അറിയപ്പെടുന്നു.
കൊക്കിന്റെ അടിയിൽ നിന്ന് താഴേക്ക്‌ തൂങ്ങിക്കിടക്കുന്ന താടി പോലെ തോന്നിക്കുന്ന മാംസള ഭാഗം പൂവൻ ടർക്കിക്കോഴികളുടെ പ്രത്യേകതയാണ്‌.
സാധാരണ കോഴിയേക്കാൾ വലുപ്പവും കഴിക്കുന്ന ആഹാരം മുഴുവൻ ഇറച്ചിയാക്കാനുള്ള കഴിവുമുള്ള ഇവയ്‌ക്ക്‌ രോഗ പ്രതിരോധശേഷിയും കൂടുതലാണ്‌.
ഏഴ്‌ മാസം പ്രായമാകുമ്പോൾ തന്നെ ഒമ്പത്‌ കിലോയോളം ഭാരമുണ്ടാവും.
ഇവയെ മുട്ടക്കും ഇറച്ചിക്കും ചിലപ്പോൾ അലങ്കാരത്തിനായും മറ്റുചിലപ്പോൾ പാമ്പ്, ചേര തുടങ്ങിയ ജന്തുക്കളുടെ ശല്യം നിയന്ത്രിക്കുവാനും  മനുഷ്യർ ഇണക്കി വളർത്താറുണ്ട്.
വർഷത്തിൽ നൂറോളം മുട്ടകൾ ഇടുന്ന ഇവയുടെ മുട്ട സാധാരണ കോഴി മുട്ടയെക്കാൾ പോഷക സമ്പുഷ്ടവും ഔഷധ ഗുണങ്ങൾ ഉള്ളതുമാണ്.
പ്രോടീൻ, നാരുകളും, മറ്റു പോഷകങ്ങളും കൊണ്ടു സമൃദ്ധമാണ് കൊളെസ്ട്രോൾ കുറഞ്ഞതുമായ ഇവയുടെ മാംസം.
പറമ്പുകളിൽ ചുറ്റി നടന്നു പുല്ലുകളും സസ്യങ്ങളും മറ്റും ധാരാളമായി ആഹാരമാക്കുന്ന ഇവ പ്രാണികളേയും ചെറു ജീവികളെയും മറ്റും ഭക്ഷിക്കാറുണ്ട്.
പാമ്പ്, അതുപോലുള്ള ഇഴജന്തുക്കൾ, മറ്റു ജീവികൾ എന്നിവയുടെ ശത്രു കൂടിയാണ് ടർക്കി കോഴി.
പാമ്പുകളെയും മറ്റു ജീവികളെയും കണ്ടാൽ ഉച്ചത്തിൽ ശബ്ദം ഉണ്ടാക്കുകയും കൂട്ടമായി ആക്രമണ സ്വഭാവം കാണിക്കുകയും, ഇടത്തരം പാമ്പുകളെവരെ ഭക്ഷിക്കുകയും ചെയ്യാറുണ്ട്.
അതിനാൽ ഇവ വളരുന്ന പറമ്പുകളിൽ പൊതുവേ പാമ്പ്‌ പോലെയുള്ള ഇഴ ജന്തുക്കളുടെയും മറ്റു ജീവികളുടെയും ശല്യം കുറവായിരിക്കും.
ഇക്കാരണത്താൽ പാമ്പ്‌ ശല്യം ഉള്ള പ്രദേശങ്ങളിൽ ഇവയെ വളർത്താറുണ്ട്.
പരിചയം ഇല്ലാത്ത ആളുകളെയോ ജീവികളെയോ കണ്ടാൽ വളർത്തു നായകളെപ്പോലെ ഇവ ഉച്ചത്തിൽ ശബ്ദം ഉണ്ടാക്കുകയും കൊത്താൻ ശ്രമിക്കുകയും ചെയ്യാറുണ്ട്.
ഇതിൽ മെലീഗ്രിസ് ഗാലോപാവ എന്ന വർഗ്ഗത്തിൽ പെട്ട പക്ഷികൾ വൈൽഡ് ടർക്കി എന്നും അറിയപ്പെടുന്നു.
ഇത് സാധാരണയായി വടക്കേ അമേരിക്കയിലാണ്‌ കണ്ടു വരുന്നത്.
മറ്റൊരു വർഗ്ഗമായ മെലിഗ്രസ് ഓസിലാറ്റ എന്ന വർഗ്ഗം ഓസിലേറ്റഡ് ടർക്കി എന്നും അറിയപ്പെടുന്നു.
ഇത് സാധാരണ പെനിസുലിയൻ വനങ്ങളിലാണ്‌ കാണപ്പെടുന്നത്.
പതിനഞ്ചാം നൂറ്റാണ്ടിൽ യൂറോപ്യർ അമേരിക്കയിലെത്തിയപ്പോൾ നോർത്ത്‌ അമേരിക്കയിലെ മെലെഗരിസ്‌ വർഗ്ഗത്തിൽ പെടുന്ന വലിയ ‘കോഴി’യെ യൂറോപ്പിലെത്തിച്ചു.
മെക്സിക്കോയിലാണ് ഇവ കൂടുതൽ കാണപ്പെട്ടിരുന്നത്‌.
അക്കാലത്ത്‌ യൂറോപ്പിൽ കൂടുതൽ കാണപ്പെട്ടിരുന്ന തുർക്കിക്കാർ എത്തിച്ച ഗിനിക്കോഴി തന്നെയാണിതെന്ന് തെറ്റിദ്ധരിക്കപ്പെടുകയും അവയെ ടർക്കി കോഴി എന്ന് വിളിക്കുകയും ചെയ്തു പോന്നു.
ക്രിസ്മസ് കാലത്ത് ഏറ്റവും കൂടുതൽ ഉപയോഗിക്കപ്പെടുന്ന ഇറച്ചിയാണ് ഇവയുടേത്.
ചിത്രസഞ്ചയം കൽക്കം - പൂവൻ ടർക്കിക്കോഴി - പൂവനും പിടയും ടർക്കിക്കോഴി - പൂവനും പിടയും വടക്കേ അമേരിക്കയിൽ കണ്ടുവരുന്ന ഈസ്റ്റേൺ വൈൽഡ് ടർക്കി Turkey farm in southwestern Missouri (1973 photograph) പുറത്തേക്കുള്ള കണ്ണികൾ Everyone Loves Turkey Archived 2010-03-24 at the Wayback Machine - image slideshow by Life magazine
ഇബ്രാഹിം ഇബിനു മുഹമ്മദ്
പ്രവാചകൻ മുഹമ്മദ് നബിക്ക് മാരിയത്തുൽ കിബ്ത്തിയ എന്ന ഭാര്യയിൽ ഉണ്ടായ ആൺ സന്താനമായിരുന്നു  ( അറബി : إبراهيم بن محمد ‎ ) ഇബ്രാഹിം .
ഹിജ്റ എട്ടാം വർഷം അവസാനത്തെ മാസത്തിലാണ് ജനിച്ചത്.
ഉദ്ദേശം എ‍‍ഡി 630ൽ.
മാതാവായ മാരിയത്തുൽ കിബത്തിയയെ ബൈസാൻറിയൻ സാമ്രാജ്യത്തിലെ പ്രമുഖനായ മുകൗകിസ് പ്രവാചകൻ മുഹമ്മദ് നബിക്ക് സമ്മാനമായി നൽകിയ അടിമ സ്ത്രീയായിരുന്നു.
എഡി 628ലായിരുന്നു അത്.
ഇബ്രാഹിം നബിക്ക് ശേഷം ഇസ്ലാമിക ചരിത്രത്തിൽ അറിയപ്പെടുന്ന പേരാണ് മുഹമ്മദ് നബിയുടെ മകനായ ഇബ്രാഹിം.
ചെറിയ കുട്ടികളെ മുലയൂട്ടാനും പരിപാലിക്കാനും വെറ്റ് നേഴ്സിന് ഏൽപ്പിക്കൽ അറേബ്യയിൽ പ്രചാരത്തിലുണ്ടായിരുന്ന രീതിയായിരുന്നു.
ഉമ്മു സൈഫ് എന്ന അബു സൈഫിൻറെ ഭാര്യയായിരുന്നു ഇബ്രാഹിമിനെ പോറ്റിയത്.
കൊല്ലപ്പണിക്കാരനായിരുന്നുവത്രെ അബു സൈഫ്.
തൻറെ കുഞ്ഞിന് പാലൂട്ടുന്നതിന് ഉപഹാരമായി കുറച്ച് ആടുകളെ മുഹമ്മദ് നബി അവർക്ക് നൽകുകയുണ്ടായി.
തബൂക്ക് യുദ്ധത്തോടെ ഇബ്രാഹിമിന് മാരകമോയ രോഗം ബാധിച്ചു.
പതിനെട്ടോ, പതിനാറോ വയസ് പ്രായം മാത്രമേ ഉണ്ടായിരുന്നുള്ളൂ.
തൻറെ മാതാവിൻറെ വീടിനടുത്തുള്ള ഈന്തപ്പന തോട്ടത്തിനോട്ചേർന്നുള്ള ഭാഗത്തേക്ക് ഇബ്രാഹിമിനെ മാറ്റി.
അവിടെ മാതാവിൻറെയും സഹോദരിയുടെയും പരിചരണത്തിൽ കഴിഞ്ഞെങ്കിലും രോഗം കടുത്തതിനാൽ അധികകാലം ജീവിക്കാൻ സാധിക്കില്ലെന്ന് മുഹമ്മദ് നബിക്ക് വിവരം ലഭിച്ചു.
കബറടക്കം ജന്നത്തുൽ ബകീഇലിെ ഇബ്രാഹിമിൻറെ കബറിടം, മദീന അവലംബം
ഇമെയിൽ തട്ടിപ്പ് ഇംഗ്ലീഷ് വിലാസം https://ml.wikipedia.org/wiki/Email_fraud ഒരു പരമ്പരയുടെ ഭാഗം ഇൻഫോർമേഷൻ സെക്യൂരിറ്റി വെക്റ്റോറിയൽ പതിപ്പ് ബന്ധപ്പെട്ട സുരക്ഷാ വിഭാഗങ്ങൾ കമ്പ്യൂട്ടർ സുരക്ഷ ഓട്ടോമോട്ടീവ് സുരക്ഷ സൈബർ കുറ്റകൃത്യം സൈബർ സെക്സ് ട്രാഫിക്കിംഗ് കമ്പ്യൂട്ടർ ഫ്രോഡ് സൈബർഗെഡോൺ സൈബർ ഭീകരത സൈബർ യുദ്ധം ഇലക്ട്രോണിക് യുദ്ധം ഇൻഫോർമേഷൻ വാർഫെയർ ഇന്റർനെറ്റ് സുരക്ഷ മൊബൈൽ സുരക്ഷ നെറ്റ്വർക്ക് സുരക്ഷ പകർപ്പ് സംരക്ഷണം ഡിജിറ്റൽ റൈറ്റ്സ് മാനേജ്മെന്റ് ഭീഷണികൾ ആഡ്വെയർ അഡ്വാൻസ്ഡ് പെർസിസ്റ്റൻസ് ത്രെഡ് ആർബിട്ടറി കോഡ് എക്സിക്യൂഷൻ ബാക്ക്ഡോർ ഹാർഡ്വെയർ ബാക്ക്ഡോറ്സ് കോഡ് ഇന്റജക്ഷൻ ക്രൈംവെയർ ക്രോസ്-സൈറ്റ് സ്ക്രിപ്റ്റിംഗ് ക്രിപ്റ്റോജാക്കിംഗ് മാൽവെയർ ബോട്ട്നെറ്റ് ഡാറ്റ ബ്രീച്ച് ഡ്രൈവ്-ബൈ ഡൗൺലോഡ് ബൗസർ ഹെൽപ്പർ ഒബജ്ക്ട് വൈറസുകൾ ഡാറ്റാ സ്ക്രാപ്പിംഗ് ഡിനയൽ ഓഫ് സർവ്വീസ് ചോർത്തൽ ഇ-മെയിൽ ഫ്രോഡ് ഇ-മെയിൽ സ്കൂപ്പിംഗ് എക്സ്പ്ലോയിറ്റിസ് കീലോഗേഴ്സ് ലോജിക് ബോംബ്സ് ടൈം ബോംബ്സ് ഫോർക്ക് ബോംബ്സ് സിപ് ബോംബ്സ് ഫ്രോഡുലന്റ് ഡൈലേഴ്സ് മാൽവെയർ പേലോഡ് ഫിഷിങ് പോളിമോർഫിക് എഞ്ചിൻ പ്രിവിലേജ് എസ്കലേഷൻ റാൻസംവെയർ റൂട്ട്കിറ്റ്സ് ബൂട്ട്കിറ്റുകൾ സ്കേയർവെയർ ഷെൽകോഡ് സ്പാമിംഗ് സോഷ്യൽ എഞ്ചനീയറിംഗ് സ്ക്രീൻ സ്ക്രാപ്പിംഗ് സ്പൈവെയർ സോഫ്റ്റ്വെയർ ബഗ്സ് ട്രോജൻ ഹോഴ്സ് ഹാർഡ്വെയർ ട്രോജൻസ് റിമോർട്ട് അസ്സസ് ട്രോജൻസ് വൾനറബിലിറ്റി വെബ് ഷെൽസ് വൈപ്പർ വോംസ് എക്സ്ക്യുഎൽ ഇഞ്ചക്ഷൻ റോഗ് സെക്യുരിറ്റി സോഫ്റ്റ്വെയർ സോംബി പ്രതിരോധങ്ങൾ ആപ്ലിക്കേഷൻ സെക്യുരിറ്റി സെക്യുർ കോഡിംഗ് സെക്യുർ ബൈ ഡിഫോൾട്ട് സെക്യുർ ബൈ ഡിസൈൻ മിസ്യൂസ് കേസ് കമ്പ്യൂട്ടർ ആക്സസ് കൺട്രോൾ ഓതന്റിക്കേഷൻ മൾട്ടി-ഫാക്ടർ ഓതന്റിക്കേഷൻ ഓതറൈസേഷൻ കമ്പ്യൂട്ടർ സുരക്ഷാ സോഫ്റ്റ്വെയർ ആന്റിവൈറസ് സോഫ്റ്റ്വെയർ സുരക്ഷാ കേന്ദ്രീകൃത ഓപ്പറേറ്റിംഗ് സിസ്റ്റം ഡാറ്റ കേന്ദ്രീകൃത സുരക്ഷ ഓഫുസ്ക്കേഷൻ (സോഫ്റ്റ്വെയർ) ഡാറ്റ മാസ്കിംഗ് എൻക്രിപ്ഷൻ ഫയർവാൾ നുഴഞ്ഞുകയറ്റം കണ്ടെത്തുന്നതിനുള്ള സംവിധാനം ഹോസ്റ്റ്-ബേസ്ഡ് ഇൻട്രൂഷൻ ഡിറ്റക്ഷൻ സിസ്റ്റം (HIDS) അനോമലി ഡിറ്റക്ഷൻ സെക്യുരിറ്റി ഇൻഫോർമേഷൻ ആൻഡ് ഇവന്റ് മാനേജ്മെന്റ് (SIEM) മൊബൈൽ സെക്യുർ ഗേറ്റ്‌വേ റൺടൈം ആപ്ലിക്കേഷൻ സെൽഫ്-പ്രോട്ടക്ഷൻ ക സ തി
ഇമെയിൽ ഫ്രോഡ് (അല്ലെങ്കിൽ ഇമെയിൽ തട്ടിപ്പ് ) എന്നത് വ്യക്തിപരമായ നേട്ടത്തിനോ അല്ലെങ്കിൽ ഇമെയിൽ മുഖേന മറ്റൊരു വ്യക്തിയെ ദ്രോഹിക്കാനോ വേണ്ടിയുള്ള മനഃപൂർവ്വമായ വഞ്ചനയാണ്.
ഇമെയിലുകൾ വ്യാപകമായി ഉപയോഗിക്കപ്പെട്ട ഉടൻ തന്നെ, ആളുകളെ കബളിപ്പിക്കാനുള്ള ഒരു മാർഗമായി അത് ഉപയോഗിക്കാൻ തുടങ്ങി.
ഇമെയിൽ തട്ടിപ്പ് ഒരു "കോൺ ഗെയിം" അല്ലെങ്കിൽ തട്ടിപ്പിന്റെ രൂപത്തിൽ വരാം.
ആളുകളുടെ അത്യാഗ്രഹവും നേട്ടങ്ങൾ എളുപ്പത്തിൽ നേടാനുള്ള ആഗ്രഹവും ചൂഷണം ചെയ്യുന്ന തട്ടിപ്പുകളാണ് കോൺഫിഡൻസ് ട്രിക്ക്സ്.
ഇരകളെ ആകർഷിക്കാൻ അവർ പലപ്പോഴും അവിശ്വസനീയമായ ഡീലുകളോ പെട്ടെന്നുള്ള സമ്പത്തോ വാഗ്ദാനം ചെയ്യുന്നു.
ഇമെയിൽ തട്ടിപ്പ് ഇതിന്റെ ഒരു സാധാരണ രൂപമാണ്, ഇവിടെ തട്ടിപ്പുകാർ വഞ്ചിക്കുക എന്ന ഉദ്ദേശത്തോടെയുള്ള ഇമെയിലുകൾ അയയ്‌ക്കുന്നു.
ഈ തട്ടിപ്പുകളിൽ അകപ്പെട്ട് നിരവധി ആളുകൾക്ക് അവരുടെ ജീവിത സമ്പാദ്യം നഷ്ടപ്പെട്ടിട്ടുണ്ട്, അതിനാൽ അത്തരം ഓഫറുകളെപ്പറ്റി സംശയവും ജാഗ്രതയും പുലർത്തേണ്ടത് പ്രധാനമാണ്.
ഇ-മെയിൽ തട്ടിപ്പിന്റെ വിവിധ രൂപങ്ങൾ കബളിപ്പിക്കൽ
മറ്റൊരാളായി നടിച്ച് ഒരാളിൽ നിന്ന് അയക്കുന്ന ഇമെയിലിനെ സ്പൂഫിംഗ് എന്ന് വിളിക്കുന്നു.
കബളിപ്പിക്കൽ പല തരത്തിൽ നടന്നേക്കാം.
യഥാർത്ഥ അയയ്‌ക്കുന്നയാളുടെ പേരും സന്ദേശത്തിന്റെ ഉത്ഭവവും സ്വീകർത്താവിൽ നിന്ന് മറച്ചുവെക്കുന്നു.
ഇമെയിൽ വഞ്ചനയ്ക്കായി ഉപയോഗിക്കുന്ന പല കാര്യങ്ങളും കുറഞ്ഞത് ആളുകളെ കബളിപ്പിക്കാനെലെങ്കിലും ഉപയോഗിക്കുന്നു, കൂടാതെ മിക്ക തട്ടിപ്പുകളും ക്രിമിനൽ പ്രവൃത്തികളായതിനാൽ, കുറ്റവാളികൾ സാധാരണയായി ഇവ എളുപ്പത്തിൽ കണ്ടെത്താതിരിക്കാൻ ശ്രമിക്കുന്നു.
ഫിഷിംഗ്
ഒരു വ്യക്തിയെ കബളിപ്പിച്ച് ആക്രമണകാരിയോട് തന്ത്രപ്രധാനമായ വിവരങ്ങൾ വെളിപ്പെടുത്തുന്നതിനോ ഇരയുടെ ഇൻഫ്രാസ്ട്രക്ചറിൽ റാൻസംവെയർ പോലുള്ള മലിഷ്യസ് സോഫ്‌റ്റ്‌വെയർ വിന്യസിക്കുന്നതിനോ വേണ്ടി രൂപകൽപ്പന ചെയ്‌ത് വഞ്ചിക്കുക എന്ന ഉദ്ദേശത്തോടെ സന്ദേശം അയയ്‌ക്കുന്ന ഒരു തരം സോഷ്യൽ എഞ്ചിനീയറിംഗാണ് ഫിഷിംഗ്.
ചില സ്പൂഫ് സന്ദേശങ്ങൾ നിലവിലുള്ള ഒരു കമ്പനിയിൽ നിന്നുള്ളതായിരിക്കാം, ഒരുപക്ഷേ ഇരയ്ക്ക് ഇതിനകം ബിസിനസ് ബന്ധം ഈ കമ്പനിയുമായിട്ടുണ്ടാകാം.
"ബെയിറ്റ്(bait)" എന്നത് "ഫ്രോഡ് ഡിപ്പാർട്ട്മെന്റിൽ" നിന്ന് വരുന്ന ഒരു വഞ്ചനാപരമായ സന്ദേശമാണ്, അത് ആരെയെങ്കിലും കബളിപ്പിക്കുന്നതിനോ വേണ്ടി, പലപ്പോഴും ഒരു സ്കാം(scam) അല്ലെങ്കിൽ വഞ്ചിക്കുക എന്ന ഉദ്ദേശത്തോടെയുള്ള പ്രവർത്തനവുമായി ബന്ധപ്പെട്ടതാണ് ഉദാഹരണത്തിന്, ഇരയുടെ ബാങ്കിന്റെ, ഉപഭോക്താവിനോട് ഇത് ആവശ്യപ്പെടുന്നു: "അവരുടെ വിവരങ്ങൾ സ്ഥിരീകരിക്കുക"; "അവരുടെ അക്കൗണ്ടിലേക്ക് ലോഗിൻ ചെയ്യുക"; "ഒരു പുതിയ പാസ്‌വേഡ് സൃഷ്‌ടിക്കുക", അല്ലെങ്കിൽ സമാനമായ അഭ്യർത്ഥനകൾ നൽകാം.
അവർ വിശ്വസിക്കുന്ന വെബ്‌സൈറ്റിലേക്ക് നയിക്കപ്പെടുന്നതിനുപകരം, മറ്റൊരു യുആർഎൽ ഉള്ള ഒരു സമാന പേജിലേക്ക് അവരെ റഫർ ചെയ്യുന്നു.
അവരുടെ ലോഗിൻ വിശദാംശങ്ങൾ നൽകിയ ശേഷം, അവരുടെ ഉപയോക്തൃനാമവും പാസ്‌വേഡും കുറ്റവാളികൾക്ക് ദൃശ്യമാകും.
ഫിഷിംഗ് ഇമെയിലുകൾ പലപ്പോഴും ഒറ്റനോട്ടത്തിൽ നിരുപദ്രവകരമോ നിയമാനുസൃതമോ ആണെന്ന് തോന്നുമെങ്കിലും തന്ത്രപ്രധാനമായ വിവരങ്ങൾ വെളിപ്പെടുത്തുന്നതിനോ മലിഷ്യസ് നടപടികൾ കൈക്കൊള്ളുന്നതിനോ സ്വീകർത്താക്കളെ കബളിപ്പിക്കുന്നതിനാണ് ഇത് രൂപകൽപ്പന ചെയ്തിരിക്കുന്നത്.
- ഉദാഹരണത്തിന്, ഒരു സോഷ്യൽ മീഡിയ പ്ലാറ്റ്‌ഫോമിൽ ഒരു പുതിയ ഫ്രണ്ട് റിക്വസ്റ്റ് സ്വീകർത്താവിനെ അറിയിക്കുന്നതായി തോന്നുന്ന ഒരു സന്ദേശം നിരുപദ്രവകരമായി തോന്നാം, എന്നാൽ ഇത് യഥാർത്ഥത്തിൽ തട്ടിപ്പ് ലോഗിൻ പ്രോംപ്റ്റുള്ള ഒരു വ്യാജ വെബ്‌സൈറ്റിലേക്ക് ഇരയെ നയിക്കാൻ രൂപകൽപ്പന ചെയ്തതാണ്.
ഇറ്റലിയിലെ കോവിഡ്-19 പകർച്ചവ്യാധി
2020 ജനുവരി 31 ന്, റോമിലെത്തിയ രണ്ട് ചൈനീസ് വിനോദസഞ്ചാരികളെ പരിശോധിച്ചപ്പോൾ അവരിൽ COVID-19 വൈറസ് ഉള്ളതായി കണ്ടെത്തി.
ഇതായിരുന്നു ഇറ്റലിയിൽ ആദ്യമായി റിപ്പോർട്ടു ചെയ്ത കോവിഡ് രോഗം.
ഒരാഴ്ചയ്ക്ക് ശേഷം ചൈനയിലെ വുഹാൻ നഗരത്തിൽ നിന്ന് ഇറ്റലിയിലേക്ക് മടങ്ങിയ ഒരു ഇറ്റാലിയൻ പൗരനെ ആശുപത്രിയിൽ പ്രവേശിപ്പിക്കുകയും ഇറ്റലിയിലെ മൂന്നാമത്തെ കേസായി സ്ഥിരീകരിക്കുകയും ചെയ്തു.
പിന്നീട് കൂടുതൽ രോഗികളെ കണ്ടെത്തി.
ലൊംബാർഡിയിൽ 21 ഫെബ്രുവരി 21ന് 16 രോഗികളെ കണ്ടെത്തി.
കൂടാതെ 60 പേരെ മറ്റിടങ്ങളിലും കണ്ടെത്തി.
ഫെബ്രുവരി 22ന് ആദ്യത്തെ മരണം റിപ്പോർട്ട് ചെയ്തു.
മാർച്ച് ആരംഭത്തോടെ ഇറ്റലിയിലെ എല്ലാ പ്രദേശങ്ങളിലും വൈറസ് പടർന്നു.
ജനുവരി 31 ന് ഇറ്റാലിയൻ സർക്കാർ ചൈനയിലേക്കും തിരിച്ചുമുള്ള എല്ലാ വിമാനങ്ങളും നിർത്തിവച്ച് അടിയന്തരാവസ്ഥ പ്രഖ്യാപിച്ചു.
ഫെബ്രുവരിയിൽ വടക്കൻ ഇറ്റലിയിലെ പതിനൊന്ന് മുനിസിപ്പാലിറ്റികളെ രണ്ട് പ്രധാന രോഗബാധിത കേന്ദ്രങ്ങളായി തിരിച്ചറിഞ്ഞ് ക്വാറന്റൈന് വിധേയമാക്കി.
മറ്റ് പ്രദേശങ്ങളിലെ പോസിറ്റീവ് കേസുകളിൽ ഭൂരിഭാഗവും ഈ രണ്ട് പ്രദേശങ്ങളിൽ നിന്നും പകർന്നവയായിരുന്നു.
2020 മാർച്ച് 8 ന് പ്രധാനമന്ത്രി ഗ്യൂസെപ്പെ കോണ്ടെ ലോംബാർഡിയിലും മറ്റ് 14 വടക്കൻ പ്രവിശ്യകളിലും ക്വാറണ്ടൈൻ വ്യാപിപ്പിച്ചു.
ഇതിന്റെ ഭാഗമായി ഇറ്റലിയിലെ 60 ദശലക്ഷത്തിലധികം ആളുകളെ നിരീക്ഷണത്തിനു വിധേയരാക്കി.
സൂപ്പർമാർക്കറ്റുകളും ഫാർമസികളും ഒഴികെയുള്ള എല്ലാ വാണിജ്യ പ്രവർത്തനങ്ങളും കോണ്ടെ 2020 മാർച്ച് 11 ന് നിരോധിച്ചു.
മാർച്ച് 21 ന് ഇറ്റാലിയൻ സർക്കാർ എല്ലാ അനിവാര്യ ബിസിനസുകളും വ്യവസായങ്ങളും അടച്ചുപൂട്ടി.
6 മാർച്ച് 2020 മാർച്ച് 6ന് Italian College of Anesthesia, Analgesia, Resuscitation and Intensive Care (SIAARTI) മെഡിക്കൽ എത്തിക്സ് ശുപാർശകൾ പ്രസിദ്ധീകരിച്ചു.
2020 മെയ് 9ന് ഇറ്റലിയിൽ 84,842 കോവിഡ് രോഗികളുണ്ടായിരുന്നു.
ഇത് ലോകത്തിലെ തന്നെ ഏറ്റവും ഉയർന്ന സംഖ്യയായിരുന്നു.
മാർച്ച് 19ന് ലോകത്തിൽ ഏറ്റവും കൂടുതൽ കോവിഡ് മരണം റിപ്പോർട്ടു ചെയ്ത രാജ്യമായി ഇറ്റലി.
ഏപ്രിൽ 11ന് അമേരിക്ക മറികടക്കുന്നതു വരെ ഈ നില തുടർന്നു.
2019 ഡിസംബർ 31 ന് ചൈനയിലെ ഹുബെ പ്രവിശ്യയിലുള്ള വുഹാനിലെ ആരോഗ്യ കമ്മീഷൻ അജ്ഞാതമായ ഒരിനം ന്യൂമോണിയ കണ്ടതായി ലോകാരോഗ്യ സംഘടനയെ അറിയിച്ചു.
2020 ജനുവരി 9 ന് ചൈനീസ് സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ (CCDC) പുതിയ ഒരിനം കൊറോണ വൈറസ് (പിന്നീട് SARS-CoV-2 എന്ന് തിരിച്ചറിഞ്ഞു) തിരിച്ചറിഞ്ഞതായി റിപ്പോർട്ട് ചെയ്തു.
2020 ജനുവരി അവസാനത്തിൽ, ചൈനയിൽ COVID-19 പൊട്ടിപ്പുറപ്പെട്ടതിനെത്തുടർന്ന്, ഫെബ്രുവരി 3 ന് ഇറ്റലി വിമാനത്താവളങ്ങളിൽ തെർമൽ ക്യാമറകളും ആരോഗ്യപ്രവർത്തകരും അടങ്ങുന്ന മെച്ചപ്പെട്ട സ്ക്രീനിംഗ് നടപടികൾ ആരംഭിച്ചു.
ലുവ പിഴവ് ഘടകം:Medical_cases_chart-ൽ 634 വരിയിൽ : attempt to index local 'key' (a number value) ആദ്യം സ്ഥിരീകരിച്ച കേസുകൾ
ജനുവരി 31 ന് റോമിൽ COVID-19 ന്റെ ആദ്യ രണ്ട് കേസുകൾ സ്ഥിരീകരിച്ചു.
ജനുവരി 23 ന് മിലാൻ മാൽപെൻസ വിമാനത്താവളം വഴി ഇറ്റലിയിലെത്തിയ വുഹാനിൽ നിന്നുള്ള ചൈനീസ് ദമ്പതികൾ വിമാനത്താവളത്തിൽ നിന്ന് വെറോണയിലേക്കും പിന്നീട് പാർമയിലേക്കും യാത്ര ചെയ്തു.
ജനുവരി 28 ന് റോമിലെത്തി.
പിറ്റേന്ന് ഉച്ചതിരിഞ്ഞ് അവർക്ക് ചുമ പനിയും വന്നു.
ദമ്പതികളെ ലാസാരോ സ്പല്ലൻസാനി നാഷണൽ ഇൻസ്റ്റിറ്റ്യൂട്ട് ഫോർ ഇൻഫെൿഷ്യസിലേക്ക് കൊണ്ടുപോയി.
അവിടത്തെ പരിശോധനയിൽ അവർ SARS-CoV-2 പോസിറ്റീവ് ആണ് എന്നു തെളിഞ്ഞതിനെ തുടർന്ന് ആശുപത്രിയിൽ പ്രവേശിപ്പിച്ചു.
ഫെബ്രുവരി 2-ന് ഇതേ സ്ഥാപനത്തിൽ നിന്നുള്ള ശാസ്ത്രജ്ഞരായ മരിയ റൊസാരിയ കപ്പോബിയാഞ്ചി, ഫ്രാൻസെസ്കാ കൊളവിറ്റ, കോൺസെറ്റ കാസ്റ്റില്ലെട്ടി എന്നിവരടങ്ങുന്ന ഒരു സംഘം വൈറസിന്റെ ജീനോമിക് സീക്വൻസിനെ വേർതിരിച്ച് ജെൻബാങ്കിലേക്ക് അപ്‌ലോഡ് ചെയ്തു.
ജനുവരി 31 ന് ഇറ്റാലിയൻ സർക്കാർ ചൈനയിലേക്കും തിരിച്ചുമുള്ള എല്ലാ വിമാനങ്ങളും താൽക്കാലികമായി നിർത്തിവച്ചു.
ആറുമാസത്തെ കാലാവധിയോടെ അടിയന്തരാവസ്ഥ പ്രഖ്യാപിച്ചു.
ഇത്തരത്തിലുള്ള മുൻകരുതൽ നടപടികൾ സ്വീകരിച്ച ആദ്യത്തെ യൂറോപ്യൻ യൂണിയൻ രാജ്യമാണ് ഇറ്റലി എന്ന് പ്രധാനമന്ത്രി ഗ്യൂസെപ്പെ കോണ്ടെ പറഞ്ഞു.
ഇറ്റാലിയൻ വിമാനത്താവളങ്ങളിൽ എത്തുന്ന അന്താരാഷ്ട്ര യാത്രക്കാർക്ക് തെർമൽ സ്കാനറുകളും താപനില പരിശോധനയും ന.
ഫെബ്രുവരി 6 ന്, വുഹാനിൽ നിന്ന് സ്വദേശത്തേക്ക് കൊണ്ടുപോയ ഒരു ഇറ്റാലിയൻ COVID-19 ന് പോസിറ്റീവ് പരീക്ഷിച്ചു, ഇറ്റലിയിലെ ആകെ കേസുകളുടെ എണ്ണം മൂന്നായി.
ഫെബ്രുവരി 22 ന് സ്വദേശത്തേക്ക് വന്ന ഇറ്റലിക്കാരൻ സുഖം പ്രാപിക്കുകയും ആശുപത്രിയിൽ നിന്ന് ഡിസ്ചാർജ് ചെയ്യുകയും ചെയ്തു.
ഫെബ്രുവരി 22, 26 തീയതികളിൽ ചൈനീസ് ടൂറിസ്റ്റുകളും പരിശോധനകളിൽ കോവിഡ് നെഗറ്റീവ് ആയി.
വടക്കൻ ഇറ്റലിയിലെ ക്ലസ്റ്ററുകൾ ലോംബാർഡി
ലൊംബാർഡിയിൽ ആദ്യമായി രോഗം റിപ്പോർട്ടു ചെയ്തത് ലോദി പ്രവിശ്യയിലെ ഒരു 38-കാരനാണ്.
ഫെബ്രുവരി 14 ന് അസുഖം അനുഭവപ്പെട്ട അദ്ദേഹം കാസ്റ്റിഗ്ലിയോൺ ഡി അഡ്ഡയിലെ ഒരു ഡോക്ടറെ കാണാൻ പോയി.
ഇൻഫ്ലുവൻസയ്ക്കുള്ള ചികിത്സകൾ അദ്ദേഹത്തിന് നിർദ്ദേശിക്കപ്പെട്ടു.
ഫെബ്രുവരി 16 ന് നില വഷളായപ്പോൾ അദ്ദേഹം കോഡോഗ്നോ ആശുപത്രിയിൽ പോയി വിശദമായ പരിശോധനകൾക്കു വിധേയനായി.
അപ്പോൾ ശ്വാസകോശ സംബന്ധമായ രോഗങ്ങൾ ഉള്ളതായി കണ്ടു.
തുടക്കത്തിൽ COVID-19 നെക്കുറിച്ച് സംശയിച്ചില്ല.
അതിനാൽ കൂടുതൽ മുൻകരുതൽ നടപടികളൊന്നും സ്വീകരിച്ചില്ല.
അതിനാൽ  മറ്റ് രോഗികളിലേക്കും രോഗികളെയും ആരോഗ്യ പ്രവർത്തകരിലേക്കും രോഗം പടർന്നു പിടിച്ചു.
ജനുവരി 21 ന് ചൈനയിൽ നിന്ന് മടങ്ങിയെത്തിയ ഒരു ഇറ്റാലിയൻ സുഹൃത്തിനെ താൻ കണ്ടുമുട്ടിയതായി ഫെബ്രുവരി 19 ന് രോഗിയുടെ ഭാര്യ വെളിപ്പെടുത്തി.
പിന്നീട്, രോഗിയും ഗർഭിണിയായ ഭാര്യയും ഒരു സുഹൃത്തും കോവിഡ് പരിശോധനക്ക് വിധേയരായി.
ഫെബ്രുവരി 20 ന് രോഗികൾക്ക് ന്യുമോണിയയുടെ ലക്ഷണങ്ങൾ റിപ്പോർട്ട് ചെയ്തതിന് ശേഷം മൂന്ന് കേസുകൾ കൂടി സ്ഥിരീകരിച്ചു.
അതിനുശേഷം, രോഗികളുമായി ബന്ധപ്പെട്ടവരെയും സമീപപ്രദേശങ്ങളിലുള്ളവരെയും വിശദമായി പരിശോധിച്ചു.
എല്ലാവരുമായും വിപുലമായ സ്ക്രീനിംഗുകളും പരിശോധനകളും നടത്തി.
ഈ കേസുകളുടെ ഉത്ഭവം 2020 ജനുവരി 19 ന് ജർമ്മനിയിലെ മ്യൂണിക്കിൽ സംഭവിച്ച ആദ്യത്തെ യൂറോപ്യൻ പ്രാദേശികവ്യാപനവുമായി ബന്ധമുണ്ടെന്ന് റിപ്പോർട്ടുചെയ്‌തു.
38 കാരനായ രോഗി അസുഖത്തിന് മുമ്പുള്ള ആഴ്ചകളിൽ സജീവമായ ഒരു സാമൂഹിക ജീവിതം നയിച്ചതായും അവരുടെ ആശുപത്രിയിൽ വൈറസ് പടരുന്നതിനുമുമ്പ് ഡസൻ കണക്കിന് ആളുകളുമായി ഇടപഴകാൻ സാധ്യതയുണ്ടെന്നും കോഡോഗ്നോയിലെ ഡോക്ടർമാർ പറഞ്ഞു.
ഗുഗ്ലിയൽമോ മാർക്കോണി വിമാനത്താവളത്തിൽ ആരോഗ്യ പരിശോധന നടത്തുന്ന സിവിൽ പ്രൊട്ടക്ഷൻ വോളന്റിയർമാർ
ഫെബ്രുവരി 21 ന് 16 കേസുകൾ കൂടി സ്ഥിരീകരിച്ചു - ലോംബാർഡിയിൽ 14 പേർ.
38 കാരനായ കോഡോഗ്നോയിലെ രോഗിക്ക് ചികിത്സ നിർദ്ദേശിച്ച ഡോക്ടർ ഉൾപ്പെടെ, വെനെറ്റോയിൽ രണ്ട് കേസുകൾ.
ഫെബ്രുവരി 22 ന് കോഡോഗ്നോയിൽ നിന്നുള്ള 38 കാരി ലോംബാർഡിയിൽ വച്ച് മരിച്ചു.
വെനെറ്റോയിൽ മരിച്ച 78 കാരൻ ഉൾപ്പെടെ ഇറ്റലിയിൽ കേസുകളുടെ എണ്ണം 79 ആയി ഉയർന്നു.
പുതുതായി കണ്ടെത്തിയ 76 കേസുകളിൽ 54 എണ്ണവും ലോംബാർഡിയിലായിരുന്നു.
മിലാനിലെ സാൻ റാഫേൽ ആശുപത്രിയിലെ ഒന്ന്, പാവിയയിലെ പോളിക്ലിനിക്കോ സാൻ മാറ്റിയോയിലെ എട്ട്, വെനെറ്റോയിൽ 17, എമിലിയ-റൊമാഗ്നയിൽ രണ്ട്, ലാസിയോയിൽ രണ്ട്, പീഡ്‌മോണ്ടിൽ ഒന്ന്.
ഫെബ്രുവരി 23ന് ട്രെസ്കോർ ക്രിമാസ്കോവിൽ നിന്നുള്ള അർബുദബാധിതയായ ഒരു സ്ത്രീ ക്രീമയിൽ വെച്ചു മരിച്ചു.
പവിയയിലെ പോളിക്ലിനിക്കോ സാൻ മാറ്റിയോയിൽ ചികിത്സിക്കുന്ന പതിനാല് രോഗികൾ ഉൾപ്പെടെ ഇറ്റലിയിൽ കേസുകളുടെ എണ്ണം 152 ആയി ഉയർന്നു.
ഫെബ്രുവരി 24 ന് വില്ല ഡി സെറിയോയിൽ നിന്ന് 84 വയസുള്ള ഒരാൾ ബെർഗാമോയിൽ വച്ച് മരിച്ചു.
പപ്പ ജിയോവന്നി XXIII ആശുപത്രിയിലായിരുന്നു ഇയാളെ ചികിത്സിച്ചിരുന്നത്.
കോഡോഗ്നോയിൽ താമസിച്ചിരുന്ന കാസെൽ ലാൻഡി സ്വദേശിയായ 88 കാരനും അതേ ദിവസം തന്നെ മരിച്ചു.
കോഡോഗ്നോയിൽ താമസിച്ചിരുന്ന കാസെൽ ലാൻഡി സ്വദേശിയായ 88കാരനും അതേ ദിവസം തന്നെ മരിച്ചു.
കാസ്റ്റിഗ്ലിയോൺ ഡി അദ്ദയിൽ നിന്നുള്ള 80 കാരൻ മിലാനിലെ ലുയിഗി സാകോ ആശുപത്രിയിൽ വച്ച് മരിച്ചു.
ഹൃദയാഘാതത്തെത്തുടർന്ന് മുമ്പ് ലോഡിയിലെ ആശുപത്രിയിൽ പ്രവേശിപ്പിച്ചിരുന്ന അദ്ദേഹത്തെ കോവിഡ് പോസിറ്റീവ് ആണെന്ന് സ്ഥിരീകരിച്ചപ്പോൾ മിലാനിലേക്ക് മാറ്റുകയായിരുന്നു.
കാസ്റ്റിഗ്ലിയോൺ ഡി അദ്ദയിൽ നേരത്തെ വൈദ്യസഹായം തേടിയിരുന്ന 62കാരൻ കോമോയിലെ സാന്റ് ആന്ന ആശുപത്രിയിൽ വെച്ച് മരിച്ചു.
ലോംബാർഡിയിലെ കേസുകളുടെ എണ്ണം 172 ആയി ഉയർന്നതായി ലോംബാർഡി ഗവർണർ അറ്റിലിയോ ഫോണ്ടാന പ്രഖ്യാപിച്ചു.
ഇറ്റലിയിൽ ആകെ 229 കേസുകൾ സ്ഥിരീകരിച്ചു.ref name="Corriere_24Feb" /ref ഫെബ്രുവരി 25 ന് നെംബ്രോയിൽ നിന്നുള്ള 84 വയസ്സുകാരനും സാൻ ഫിയറാനോയിൽ നിന്നുള്ള 91 കാരനും കോഡോഗ്നോയിൽ നിന്നുള്ള 83 വയസ്സുള്ള സ്ത്രീയും അണുബാധ മൂലമുണ്ടായ അസുഖങ്ങൾ മൂലം മരിച്ചു.
എമിലിയ-റൊമാഗ്നയിലെ കേസുകളുടെ എണ്ണം 23 ആയി ഉയർന്നു.
പിയാസെൻസ, പാർമ, മൊഡെന, റിമിനി എന്നീ പ്രവിശ്യകളിലൂടെ ഇത് വ്യാപിച്ചു.
ഇവയെല്ലാം ലോംബാർഡി ക്ലസ്റ്ററുമായി ബന്ധപ്പെട്ടവയാണ്.
കെർവല്ലോ ആശുപത്രിയിൽ പ്രവേശിപ്പിച്ച 60 വയസ്സായ സ്ത്രീയും ലോംബാർഡി ക്ലസ്റ്ററുമായി ബന്ധപ്പെട്ടിരുന്നു.
പെസിയയിൽ വെച്ച് പോസിറ്റീവ് ആയ 49 വയസ്സുള്ള ഒരാളും മുമ്പ് കൊഡാഗ്നോ സന്ദർശിച്ചിരുന്നു.
കാസ്റ്റിഗ്ലിയോൺ ഡി അഡയിൽ നിന്നുള്ള 72 കാരിയായ വനിതാ ടൂറിസ്റ്റിനും അലാസിയോയിൽ വെച്ച് രോഗം സ്ഥിരീകരിച്ചു.
ജെനോവയിലെ ആശുപത്രിയിലാണ് അവർ ചികിത്സ തേടിയത്.